29.9.2023
DA
Den Europæiske Unions Tidende
C 344/95
Definitionen af KPI'er: edgeknudepunkter målt som antallet af databehandlingsknudepunkter med en latenstid under 20 millisekunder, som f.eks. en individuel server eller andre sæt forbundne databehandlings­ ressourcer, der drives som en del af en edgecomputing-infrastruktur, der typisk befinder sig i et edgedatacenter længst fremme i infrastrukturen, og derfor fysisk er tættere på dens tilsigtede bruger end et cloudknudepunkt i et centraliseret datacenter.
Kilde: Edge Observatory (19) Ingen tilgængelige datapunkter Referenceværdi (senest tilgængelige historiske datapunkt): 0 i 2022.
R a m m e , a n t a ge l s e r, m o d e l fo r f u n k t i o n s fo r m o g s e n e s t e u d v i k l i n ge r
Edgecomputing giver mulighed for at levere databehandlingstjenester fra decentrale computerknudepunkter og infrastrukturer i nettets edge, minimere overførslen af unødvendige data over nettet og forbedre cloudcomputings samlede ydeevne.
Anvendelsen af edgeknudepunkter støtter udviklingen af databehandlingstjenester med lav latenstid.
Sammen med en række forskellige teknologier såsom 5G-udrulning, algoritmer, sensorer og tingenes internet, data, kunstig intelligens, maskinlæring, virtual reality og robotteknologi har anvendelsen af edgeknudepunkter potentiale til at frembyde store fordele for virksomhedernes effekt og understøtte og fremme den digitale omstilling i flere økonomiske sektorer.
Anvendelsen af meget sikre og klimaneutrale edgeknudepunkter forventes at udvikle sig til en standardiseret S-kurve for teknologi- og innovationsanvendelse.
Referencescenariet for 2022 er opgjort som »0«.
Den metode, der er nødvendig for at kvantificere anvendelsen af edgeknudepunkter og deres lokalisering, er stadig under udvikling.
De nuværende forretningsanalyseoplysninger er sparsomme og har kun fokus på forventede udgifter til edgecomputing-infrastruktur, -software og -tjenester (UNLOCK-CEI-projektet, 2023 (20)), som ikke giver mulighed for direkte tilpasning til et eksisterende edgeknudepunkt.
I overensstemmelse hermed beskriver oplysningerne fra Sammenslutningen af Europæiske Telenetoperatører (Association of European Telecommu­ nications Network Operators — ETNO) tre kommercielle edgecomputing-tjenester i hele Europa (21), men indeholder ikke tilstrækkelige oplysninger til at fastslå stedet for eller størrelsen af udrulningen af edge.
Det begrænsede antal tilgængelige datakilder vidner alle om, at edgecomputing stadig er i sin vorden i Europa i 2023, idet størstedelen af de interesserede organisationer stadig befinder sig i bevidstgørelses- og uddannelsesfasen sammen med nogle af de organisationer, der gennemfører mindre pilotprojekter (UNLOCK-CEIprojektet, 2023).
Dette er drivkraften bag den forventede relativt beskedne udbredelse af edgeknudepunkter i de kommende år, mellem 2023 og 2026.
I perioden 2025-2027 forventes det, at investeringer under IPCEI-CIS (Important Project of Common European Interest on Next Generation Cloud Infrastructure and Services) vil gøre edgecomputing-teknologier og -løsninger kommercielt tilgængelige på markedet.
Dette vil fremme udbredelsen i hele Europa og give mulighed for en eksponentiel stigning i anvendelse af edgeknudepunkter for at nå målet senest i 2030.
I den forbindelse giver Figur 9 et første overblik over kursen mod opfyldelsen af målet for det digitale årti, samtidig med at der endnu ikke er fastlagt noget referenceforløb.
(19) https://digital-strategy.
ec.europa.eu/en/policies/edge-observatory (20) UNLOCK-CEI, Cloud-Edge-IoT Demand Landscape (April 2023).
(21) European Telecommunications Network Operators' Association, The State of Digital Communications 2023, februar 2023.